**Izziņa par atzinumos sniegtajiem iebildumiem par Ministru kabineta noteikumu projektu**

**“Grozījumi Ministru kabineta 2010. gada 2. februāra noteikumos Nr. 104**

**“Pārtikas uzņēmumu atzīšanas un reģistrācijas kārtība”” (VSS-108)**

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
|  |  |  |  |  |  |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums | Elektroniskā saskaņošana 2019. gada 9. martā, 2. maijāStarpinstitūciju sanāksme 2019. gada 10. maijā |
| Saskaņošanas dalībnieki | Tieslietu ministrija, Ekonomikas ministrija, Finanšu ministrija, Vides aizsardzības un reģionālās attīstības ministrija |
|  |  |
|  |  |  |

|  |  |  |
| --- | --- | --- |
| Saskaņošanas dalībnieki izskatīja šādu ministriju (citu institūciju) iebildumus |   | Tieslietu ministrija, Vides aizsardzības un reģionālās attīstības ministrija |
|   |  |
|  |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |  |
|    |  |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
| ***Tieslietu ministrija*** |
| 1. | 1. Papildināt I nodaļu ar 2.3, 2.4 un 2.5 punktu šādā redakcijā:“2.3 Valsts zemes dienests šajos noteikumos minēto funkciju veikšanai Pārtikas un veterinārajam dienestam (turpmāk – dienests) tiešsaistes datu pārraides režīmā sniedz Nekustamā īpašuma valsts kadastra informācijas sistēmas datus, kas strukturēti informācijas blokos.2.4 Tiesu administrācija šajos noteikumos minēto funkciju veikšanai dienestam tiešsaistes datu pārraides režīmā sniedz informāciju no zemesgrāmatas datorizēti uzturētā nostiprinājuma žurnāla un personas rādītāja.” | 1. Vēršam uzmanību uz to, ka gadījumā, ja nepieciešams regulējums, kas attiecas uz valsts pārvaldes iestādi vai vairākām valsts pārvaldes iestādēm, to ietver iekšējā normatīvajā aktā, nevis ārējā normatīvajā aktā. Savukārt projekta 1. punktā paredzētajā Ministru kabineta 2010. gada 2. februāra noteikumu Nr. 104 "Pārtikas uzņēmumu atzīšanas un reģistrācijas kārtība" (turpmāk – noteikumi) 2.3 un 2.4 punktā ir ietverts regulējums, kas attiecas uz valsts pārvaldes iestādēm, nevis uz trešajām personām. Turklāt nav skaidrs, no kuras likuma normas izriet pilnvarojums Ministru kabinetam noteikt projekta 1. punktā paredzētajā noteikumu 2.3 un 2.4 punktā ietverto regulējumu.Papildus vēršam uzmanību uz to, ka atbilstoši Valsts pārvaldes iekārtas likuma 54. panta ceturtajā daļā noteiktajam iestādes var sadarboties gan atsevišķā gadījumā, gan pastāvīgi. Sadarbojoties pastāvīgi, iestādes var slēgt starpresoru vienošanos atbilstoši Valsts pārvaldes iekārtas likuma 58., 59. un 60. pantā noteiktajai kārtībai.Ievērojot minēto, lūdzam izvērtēt projekta 1. punktā paredzētajā noteikumu 2.3 un 2.4 punktā ietverto regulējumu un precizēt projektu vai papildināt projekta sākotnējās *(ex-ante)* ietekmes novērtējuma ziņojumu (turpmāk – anotācija) ar atbilstošu skaidrojumu. | Ņemts vērā.  | Svītrots projekta 1. punktā ietvertais 2.3 un 2.4 punkts.Skatīt anotācijas I sadaļas 2. punktu. |
| 2. | 1. Papildināt I nodaļu ar 2.3, 2.4 un 2.5 punktu šādā redakcijā:“2.3 Valsts zemes dienests šajos noteikumos minēto funkciju veikšanai Pārtikas un veterinārajam dienestam (turpmāk – dienests) tiešsaistes datu pārraides režīmā sniedz Nekustamā īpašuma valsts kadastra informācijas sistēmas datus, kas strukturēti informācijas blokos.” | 2. Projekta 1. punktā paredzētais noteikumu 2.3 punkts noteic, ka Valsts zemes dienests Pārtikas un veterinārajam dienestam (turpmāk – dienests) tiešsaistes datu pārraides režīmā sniedz Nekustamā īpašuma valsts kadastra informācijas sistēmas (turpmāk – Kadastra informācijas sistēma) datus, kas strukturēti informācijas blokos. Lai izvērtētu projekta ietekmi uz Valsts zemes dienestu, ir nepieciešama papildu informācija, proti, papildinājumi projektā vai anotācijā, norādot:1) kāda apjoma Kadastra informācijas sistēmas dati dienestam ir nepieciešami noteikumos noteikto funkciju veikšanai;2) kādu valsts pārvaldes funkciju vai uzdevumu izpildes nodrošināšanai Kadastra informācijas sistēmas dati tiks izmantoti, jo projekta 1. punktā paredzētajā noteikumu 2.3 punktā ietvertā atsauce uz noteikumos noteiktajām dienesta funkcijām nerada skaidru priekšstatu par to, kuru valsts pārvaldes funkciju vai uzdevumu veikšanai ir nepieciešami Kadastra informācijas sistēmas dati.Ņemot vērā to, ka ar projektu paredzēts noteikt pienākumu Valsts zemes dienestam nodrošināt datu apmaiņu ar dienestu atbilstoši Nekustamā īpašuma valsts kadastra likuma 98. pantam un 86. panta pirmajai daļai, Valsts zemes ienestam datus ir tiesības sniegt iestādēm bez maksas atbilstoši piešķirtajam budžetam. Šobrīd nav saprotama un nav izvērtējama ietekme uz Valsts zemes dienesta budžetu. | Ņemts vērā.  | Svītrots projekta 1. punktā ietvertais 2.3 punkts.Skatīt anotācijas I sadaļas 2. punktu. |
| 3. | 1. Papildināt I nodaļu ar 2.3, 2.4 un 2.5 punktu šādā redakcijā:“2.4 Tiesu administrācija šajos noteikumos minēto funkciju veikšanai dienestam tiešsaistes datu pārraides režīmā sniedz informāciju no zemesgrāmatas datorizēti uzturētā nostiprinājuma žurnāla un personas rādītāja.”

|  |  |
| --- | --- |
| 5. Izteikt 1. pielikuma 1. punktu šādā redakcijā:“1. | Informācija par iesniedzēju un nekustamo īpašumu: |
| 1.5. | ēkas vai telpu grupas kadastra apzīmējums” |

 | 3. Norādām uz nepieciešamību precizēt projekta 1. punktā paredzēto noteikumu 2.4 punktu un paredzēt, ka no valsts vienotās datorizētās zemesgrāmatas tiek sniegta infromācija no zemesgrāmatas nodalījuma. Kā norādīts anotācijā, informācija par nostiprinātajām tiesībām tiks iegūta pēc personas norādītās nekustamā īpašuma identificējošās informācijas. Tāda saskaņā ar Zemesgrāmatu likuma 132. pantu ir informācija par nodalījuma numuru, īpašuma kadastra numuru, vai īpašuma nosaukumu, vai īpašuma sastāvā esoša objekta adresi. Nepieciešamības gadījumā, aicinām papildināt projekta 5. punktā paredzēto noteikumu 1. pielikuma 1. punktu un noteikt, ka iesniedzējs iesniegumā pārtikas uzņēmumu atzīšanai vai reģistrācijai norāda nekustamā īpašuma identificējošo informāciju. | Ņemts vērā.  | Svītrots projekta 1. punktā ietvertais 2.4 punkts.5. Izteikt 1. pielikuma 1. punktu šādā redakcijā:

|  |  |
| --- | --- |
| “1. | Informācija par iesniedzēju un nekustamo īpašumu: |
| 1.5. | nekustamā īpašuma kadastra numurs un objekta kadastra apzīmējums: |
| 1.5.1. | zemes vienība |
| 1.5.2. | būve |
| 1.5.3. | telpu grupa |

Skatīt anotācijas I sadaļas 2. punktu. |
| 4. | 3. Izteikt 4.1 punktu šādā redakcijā:“4.1 Pārtikas uzņēmums šo noteikumu 4. punktā minētajam iesniegumam pievieno dokumenta kopiju, kas apliecina tā tiesības darboties attiecīgajā ēkā vai telpu grupā, ja attiecīgās ēkas (telpu grupas) īpašuma tiesības nav nostiprinātas zemesgrāmatā, kā arī plāna kopiju teritorijai un telpām, kurās darbosies uzņēmums. Ja nepieciešams, dienests pieprasa uzrādīt dokumentus (piemēram, līgumu), kas apliecina tiesības izmantot tehnisko aprīkojumu un ražošanas iekārtas.”4. Izteikt 24.1 punktu šādā redakcijā:“24.1 Pārtikas uzņēmums šo noteikumu 24. punktā minētajam iesniegumam pievieno dokumenta kopiju, kas apliecina tā tiesības darboties attiecīgajā ēkā vai telpu grupā, ja attiecīgās ēkas (telpu grupas) īpašuma tiesības nav nostiprinātas zemesgrāmatā, kā arī kadastrālās uzmērīšanas lietas kopiju ēkai vai telpu grupai, kurā darbosies uzņēmums. Ja nepieciešams, dienests pieprasa uzrādīt dokumentus (piemēram, līgumu), kas apliecina tiesības izmantot tehnisko aprīkojumu un ražošanas iekārtas.” | 4. Projektā ir nepieciešams saskaņot terminus par telpu grafiskā izvietojuma attēlojumu, proti, projekta 3. punktā paredzētajā noteikumu 4.1 punktā ir minēts termins "plāna kopija teritorijai un telpām, kurās atradīsies uzņēmums", bet projekta 4. punktā paredzētajā noteikumu 24.1 punktā ir minēts termins "kadastrālās uzmērīšanas lietas kopija ēkai vai telpu grupai, kurā darbosies uzņēmums". Līdz ar to nav saprotams, kādu dokumentu kopijas ir jāpievieno noteikumu 1. pielikumā paredzētajam iesniegumam.Vienlaikus anotācijā ir nepieciešams sniegt skaidrojumu par to, kāpēc dienesta funkciju veikšanai no personas nepieciešams saņemt kadastrālās uzmērīšanas lietu (t.sk. stāva plānu, telpu grupas plānu). | Ņemts vērā. | 3. Izteikt 4.1 punktu šādā redakcijā:“4.1 Pārtikas uzņēmums šo noteikumu 4. punktā minētajam iesniegumam pievieno dokumenta kopiju, kas apliecina tā tiesības darboties attiecīgajā nekustamajā īpašumā, ja tā īpašuma vai lietošanas tiesības nav nostiprinātas zemesgrāmatā, kā arī plāna kopiju teritorijai un telpām, kurās darbosies uzņēmums. Ja nepieciešams, dienests pieprasa uzrādīt dokumentus (piemēram, līgumu), kas apliecina tiesības izmantot tehnisko aprīkojumu un ražošanas iekārtas.”4. Izteikt 24.1 punktu šādā redakcijā:“24.1 Pārtikas uzņēmums šo noteikumu 4. punktā minētajam iesniegumam pievieno dokumenta kopiju, kas apliecina tā tiesības darboties attiecīgajā nekustamajā īpašumā, ja tā īpašuma vai lietošanas tiesības nav nostiprinātas zemesgrāmatā, kā arī plāna kopiju teritorijai un telpām, kurās darbosies uzņēmums. Ja nepieciešams, dienests pieprasa uzrādīt dokumentus (piemēram, līgumu), kas apliecina tiesības izmantot tehnisko aprīkojumu un ražošanas iekārtas.” |
| 5. | 6. Papildināt 1. pielikumu aiz 8. punkta ar tekstu šādā redakcijā: “Personas datu apstrāde notiek saskaņā ar Ministru kabineta 2010. gada 2. februāra noteikumu Nr. 104 “Pārtikas uzņēmumu atzīšanas un reģistrācijas kārtība” 2.3 punktu.”7. Papildināt 2. pielikumu aiz 5. punkta ar tekstu šādā redakcijā: “Personas datu apstrāde notiek saskaņā ar Ministru kabineta 2010. gada 2. februāra noteikumu Nr. 104 “Pārtikas uzņēmumu atzīšanas un reģistrācijas kārtība” 2.3 punktu.” | 5. Lūdzam svītrot projekta 6. un 7. punktu, kas paredz noteikumu 1. un 2. pielikumu papildināt ar norādi pat to, ka personas datu apstrāde notiek saskaņā ar noteikumu 2.3punktu, jo projekts paredz noteikumus papildināt ar 2.3punktu, kas nosaka, ka Valsts zemes dienests dienestam tiešsaistes datu pārraides režīmā sniedz Kadastra informācijas sistēmas datus, kas strukturēti informācijas blokos.Savukārt atbilstoši noteikumu 1. un 2. pielikumam iesniegumu vai paziņojumu iesniedz pārtikas uzņēmums vai persona, kas vēlas uzsākt īslaicīgu pakalpojumu sniegšanu pārtikas apritē Latvijas Republikas teritorijā Brīvas pakalpojumu sniegšanas likuma izpratnē. Nav saprotams, kāds ir mērķis noteikumu 1. un 2. pielikumā ietvert atsauci uz normu, kas paredz dienesta tiesības saņemt Kadastra informācijas sistēmas datus. | Ņemts vērā.VSS izsludinātajā noteikumu projektā bija tehniska kļūda un 6. un 7. punktā bija domāta atsauce uz 2.5 punktu, kas tagad ir 2.3 punkts. | 7. Papildināt 1. pielikumu aiz 8. punkta ar tekstu šādā redakcijā: “Personas datu apstrāde notiek saskaņā ar Ministru kabineta 2010. gada 2. februāra noteikumu Nr. 104 “Pārtikas uzņēmumu atzīšanas un reģistrācijas kārtība” 2.3 punktu.”8. Papildināt 2. pielikumu aiz 5. punkta ar tekstu šādā redakcijā: “Personas datu apstrāde notiek saskaņā ar Ministru kabineta 2010. gada 2. februāra noteikumu Nr. 104 “Pārtikas uzņēmumu atzīšanas un reģistrācijas kārtība” 2.3 punktu.” |
| 6. |  | 6. Pārtikas uzņēmumu reģistrācija notiks, neņemot vērā Ministru kabineta 2015. gada 20. oktobra sēdes protokollēmuma "Protokollēmuma projekts "Par Valsts kontroles revīzijas lietā Nr. 5.1-2-17/2012 konstatēto problēmu novēršanu"" (prot. Nr. 55 19. §) 1. punkta uzdevumu ministrijām līdz 2016. gada 1. augustam izvērtēt nepieciešamību to kompetencē esošajos normatīvajos aktos par reģistru un valsts informācijas sistēmu uzturēšanas kārtību noteikt veicamajai darbībai atbilstošu būves vai telpu grupas lietošanas veidu, kā arī nodrošināt, ka par reģistrāciju atbildīgā iestāde, pieņemot lēmumu par informācijas ievietošanu attiecīgajā reģistrā vai informācijas sistēmā, balstās uz Kadastra informācijas sistēmā reģistrētajiem objektu raksturojošiem datiem (tai skaitā lietošanas veidu) un noteiktā kārtībā iesniegt Ministru kabinetā attiecīgu izvērtējumu, informāciju par izmaiņu ieviešanai nepieciešamo finansējumu un sagatavotos normatīvo aktu projektus.Turklāt Ministru kabineta 2014. gada 2. septembra sēdes protokollēmuma "Noteikumu projekts "Ēku būvnoteikumi"" (prot. Nr. 46 32. §) 4. punktā noteikts uzdevums visām ministrijām izvērtēt to kompetencē esošos normatīvos aktus, kas nosaka konkrētam saimnieciskās darbības veidam saņemt atļauju, licenci vai cita veida dokumentu, reģistrēties attiecīgajā reģistrā vai informācijas sistēmā, un nepieciešamības gadījumā sagatavot un iesniegt izskatīšanai Ministru kabinetā attiecīgus grozījumus normatīvajos aktos, paredzot, ka atbildīgā iestāde izdod atļauju, licenci vai cita veida dokumentu saimnieciskās darbības veidam vai reģistrē attiecīgajā reģistrā vai informācijas sistēmā, ja telpu grupas vai ēkas lietošanas veids, kurā paredzēts veikt saimniecisko darbību, atbilst plānotajai darbībai un tāds ir reģistrēts Kadastra informācijas sistēmā. Atbildīgā iestāde ziņo attiecīgajai pašvaldības būvvaldei par saimnieciskās darbības veidam anulēto vai apturēto atļauju, licenci vai cita veida dokumentu izslēgšanu no attiecīgā reģistra vai informācijas sistēmas. Ievērojot minēto, lūdzam precizēt projektu, izpildot iepriekš minētos protokollēmuma uzdevumus. | Ņemts vērā daļēji.Noteikumos Nr. 104 netiks ietverta norma par institūciju, kuras pilda būvvalžu funkcijas, informēšanu par uzņēmumiem, kuri izslēgti no PVD uzraudzības objektu reģistra (MK 02.09.2014. sēdes protokola Nr. 46 32. § 4.2. apakšpunkts). ZM 2016. gadā veica normatīvo aktu izvērtēšanu un, ņemot vērā PVD darbības prioritātes un kapacitāti, lielo uzņēmumu skaitu, kas pārtrauc darbību (piemēram, 2013. gadā –3202 uzņēmumi, 2014. gadā – 2321 uzņēmums un 2015. gadā – 2444 uzņēmumi), kā arī to, ka nav saskatāma sniegto datu turpmākās izmantošanas iespējas un lietderīgums pašvaldībās, tika nolemts normatīvajos aktos nenoteikt jaunu pienākumu PVD. Par abu MK protokollēmumu izpildes gaitu tika informēta Valsts kanceleja un uzdevumu izpildes kontrole ir izbeigta ar VK direktora rezolūciju.. | 1. Izteikt 2.1 punktu šādā redakcijā:2.1 Pārtikas uzņēmuma atzīšanas un reģistrācijas procedūru uzsāk pēc attiecīgās būves vai telpu grupas ekspluatācijā pieņemšanas akta reģistrācijas Nekustamā īpašuma valsts kadastra informācijas sistēmā un ja būves vai telpu grupas lietošanas veids, kas reģistrēts Nekustamā īpašuma valsts kadastra informācijas sistēmā, atbilst uzņēmuma paredzamajai darbībai.Skatīt anotācijas I sadaļas 2. punktu. |
| 7. | Anotācijas I sadaļas 2. punkts. | 7. Projekta 1. punkts paredz papildināt noteikumus ar 2.3 punktu, nosakot, ka no Kadastra informācijas sistēmas tiešsaistes režīmā tiek saņemti dati, kas strukturēti blokos, bet anotācijas I sadaļas 2. punktā ir norādīts, ka spēkā esošais regulējums nenodrošina dienesta funkciju izpildei nepieciešamo dienestā iesniedzamo informāciju gadījumos, kad nekustamā īpašuma telpu nomnieks vai izmantotājs, kuram nekustamā īpašuma tiesības nav nostiprinātas zemesgrāmatā, var izmantot attiecīgo nekustamo īpašumu savām vajadzībām, piemēram, komercdarbībai. Vienlaikus anotācijas I sadaļas 2. punktā ir norādīts, ka projekts precizē informācijas apmaiņu ar Valsts zemes dienestu. Ņemot vērā, ka Kadastra informācijas sistēmas dati tiek sniegti pa blokiem un tos iespējams kombinēt, pēc iespējas precīzāk piemērojot konkrētām vajadzībām, nepieciešams papildināt anotāciju ar izvērstāku skaidrojumu un pamatojumu, kādi Kadastra informācijas sistēmas datu bloki nepieciešami konkrēto dienesta normatīvajos aktos noteikto funkciju īstenošanai.Papildus vēršam uzmanību uz to, ka, sākot ar 2019. gada 1. decembri, Valsts zemes dienests vairs neuzturēs nomas datus. | Ņemts vērā.  | Svītrots projekta 1. punktā ietvertais 2.3 punkts.Skatīt anotācijas I sadaļas 2. punktu. |
| 8. | Anotācijas I sadaļas 2. punkts. | 8. Eiropas Parlamenta un Padomes 2016. gada 27. aprīļa regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ direktīvu 95/46/EK (Vispārīgā datu aizsardzības regula), (turpmāk – Datu regula) 5. panta 1. punkta a) apakšpunktā ir noteikts datu apstrādes likumības un godprātības princips, t.i., jebkurai personas datu apstrādei ir jābūt tiesiskam pamatam.Savukārt, pārzinim veicot personas datu apstrādi, ir jānodrošina godprātīga attieksme pret personas datiem. Godprātības princips būtībā ietver arī visus pārējos principus (likumīgumu, pārredzamību, nolūka ierobežojumu, datu minimizēšanu, precizitāti, glabāšanas ierobežojumu, integritāti un konfidencialitāti, pārskata atbildību, jo tie visi ir vērsti uz to, lai pārzinis nodrošinātu godīgu attieksmi pret datu subjektu – personu, kuras dati tiek apstrādāti). Jebkurai datu glabāšanai (kā jebkurai cita veida apstrādei) ir nepieciešams tiesisks pamats un mērķis. No minētā secināms, ka, apstrādājot personu datus, ir jāvērtē, vai netiek apstrādāts lielāks daudzums personas datu nekā nepieciešams.Ievērojot, ka par personas datu apstrādes atbilstību Datu regulai ir atbildīgs pārzinis, pārzinim katrā konkrētā gadījumā būtu jāvērtē, vai pastāv tiesisks mērķis plānotajai personas datu apstrādei, vai šo mērķi var sasniegt ar iecerēto personas datu apstrādi un vai šo mērķi nav iespējams sasniegt, apstrādājot personas datus mazākā apjomā, citā veidā vai arī neapstrādājot tos vispār.Projekta 1. punktā paredzētais noteikumu 2.5 punkts noteic, ka dienests apstrādā personas datus (vārdu, uzvārdu, personas kodu, adresi, tālruņa numuru, elektroniskā pasta adresi), lai atzītu vai reģistrētu pārtikas uzņēmumu, izsniegtu atzīšanas vai reģistrācijas apliecību, kā arī izdarītu izmaiņas uzraudzības objektu reģistrā un sazinātos ar pārtikas uzņēmumu. Netiek apšaubīts, ka iepriekš minētā informācija ir nepieciešama attiecīgu funkciju veikšanai, taču, lai būtu izprotams attiecīgās informācijas (tostarp personas datu) apstrādes tiesiskais pamats, lūdzam to detalizētāk aprakstīt anotācijā, izvērtējot, vai tiek apstrādāts samērīgs datu daudzums.Norādām, ka (samērīguma kritērijam) pasākumam, ar ko ierobežo Eiropas Cilvēktiesību un pamatbrīvību aizsardzības konvencijas garantētas tiesības, nevajadzētu būt plašākam nekā vajadzīgs attiecīgā likumīgā mērķa īstenošanai. Lai noteiktu, vai projektā iekļautā personas datu apstrāde tiešām ir samērīga, jānovērtē, vai ar visiem attiecīgajiem pasākumiem joprojām tiks samērīgi ierobežotas pamattiesības uz datu aizsardzību un privātumu (nepieciešams izvērtēt projektā plānotās personas datu apstrādes samērīguma ar datu subjektu "privātuma" ierobežojumiem izvērtējumu). Proti, būtu jāapsver, vai visa projekta 1. punktā paredzētajā noteikumu 2.5 punktā minētā informācija nepieciešama attiecīgā mērķa (attiecīgu funkciju veikšanai) sasniegšanai un vai plānoto mērķi nav iespējams sasniegt ar mazāk ierobežojošiem līdzekļiem.Projekta 1. punktā paredzētais noteikumu 2.5 punkts paredz, ka personas datus uzglabā piecus gadus pēc pārtikas uzņēmuma svītrošanas no uzraudzības objektu reģistra. Vēršam uzmanību uz to, ka anotācijā nav dots skaidrojums nepieciešamībai uzglabāt minētos personas datus piecus gadus. Norādām, ka saskaņā ar Datu regulas 5. panta 1. punkta e) apakšpunktu pārzinim ir jānodrošina, ka personas dati tiek glabāti tik ilgi, cik tas ir nepieciešams nolūkiem, kādiem personas dati tiek apstrādāti. Papildus norādām, ka Datu regulā nav noteikti konkrēti termiņi datu glabāšanai, tomēr šie termiņi ir saistīti ar pārziņa datu apstrādes nolūkiem un to sasniegšanai nepieciešamo datu apjomu. Līdz ar to lūdzam papildināt anotāciju ar attiecīgu skaidrojumu. | Ņemts vērā. | Skatīt anotācijas I sadaļas 2. punktu. |
| 9. | 4. Izteikt 24.1 punktu šādā redakcijā:“24.1 Pārtikas uzņēmums šo noteikumu 24. punktā minētajam iesniegumam pievieno dokumenta kopiju, kas apliecina tā tiesības darboties attiecīgajā ēkā vai telpu grupā, ja attiecīgās ēkas (telpu grupas) īpašuma tiesības nav nostiprinātas zemesgrāmatā, kā arī kadastrālās uzmērīšanas lietas kopiju ēkai vai telpu grupai, kurā darbosies uzņēmums. Ja nepieciešams, dienests pieprasa uzrādīt dokumentus (piemēram, līgumu), kas apliecina tiesības izmantot tehnisko aprīkojumu un ražošanas iekārtas.” | 9. Projekta 4. punkts paredz papildināt noteikumus ar 24.1 punktu, nosakot prasību, kas paredz, ka gadījumā, ja attiecīgās ēkas (telpu grupas) īpašuma tiesības nav nostiprinātas zemesgrāmatā, tad pārtikas uzņēmumam papildus citiem jau iesniedzamajiem dokumentiem jāiesniedz kadastrālās uzmērīšanas lietas kopiju ēkai vai telpu grupai, kurā darbosies uzņēmums.Ņemot vērā, ka anotācijā nav sniegts pamatojums administratīvā sloga palielināšanai pārtikas uzņēmumam, kā arī to, ka būves kadastrālās uzmērīšanas lietas kopija neapliecina īpašuma tiesības uz konkrēto ēku vai telpu grupu, nepieciešams papildināt anotāciju ar attiecīgu skaidrojumu. | Ņemts vērā. | 4. Izteikt 24.1 punktu šādā redakcijā:“24.1 Pārtikas uzņēmums šo noteikumu 4. punktā minētajam iesniegumam pievieno dokumenta kopiju, kas apliecina tā tiesības darboties attiecīgajā nekustamajā īpašumā, ja tā īpašuma vai lietošanas tiesības nav nostiprinātas zemesgrāmatā, kā arī plāna kopiju teritorijai un telpām, kurās darbosies uzņēmums. Ja nepieciešams, dienests pieprasa uzrādīt dokumentus (piemēram, līgumu), kas apliecina tiesības izmantot tehnisko aprīkojumu un ražošanas iekārtas.” |
| 10. | Anotācijas I sadaļas 2. punkts. | 10. Anotācijā norādīta nekorekta informācija par to, ka, lai mazinātu administratīvo slogu, noteikumos Nr. 104 ir nepieciešams noteikt kārtību, kādā dienests sadarbojas ar Valsts zemes dienestu (vai Tiesu administrāciju), lai no zemesgrāmatas datorizētā nostiprinājuma žurnāla nepieciešamā informācija tiktu iegūta elektroniski, jo Valsts zemes dienests nevar izsniegt Valsts vienotās datorizētās zemesgrāmatas, kuras pārzinis ir Tiesu administrācija, datus.Ja dienestam nepieciešama informācija par kadastra subjektiem (Nekustamā īpašuma valsts kadastra likuma 1. panta 7. punkts), nepieciešama precīza informācija par nepieciešamo datu apjomu un personas datu apstrādes mērķi un pamatojumu, anotācijā sniedzot arī atbilstošas norādes uz Datu regulu. | Ņemts vērā. | Skatīt anotācijas I sadaļas 2. punktu. |
| ***Vides aizsardzības un reģionālās attīstības ministrija*** |
| 11. | Anotācijas I sadaļas 2. punkts. | 1. Ņemot vērā, ka termins “informācijas apmaiņa” tiek izmantots, kad informācijas plūsma notiek abos virzienos, lūdzu precizēt anotācijas I. sadaļas 2. punktā tekstā minēto 1. apakšpunktu, jo Pārtikas un veterinārā dienesta darbinieki tikai saņems informāciju no Valsts zemes dienesta; | Ņemts vērā. | Svītrots projekta 2.3 punkts un attiecīgā informācija anotācijas I sadaļas 2. punktā. |
| 12. | 6. Papildināt 1. pielikumu aiz 8. punkta ar tekstu šādā redakcijā: “Personas datu apstrāde notiek saskaņā ar Ministru kabineta 2010. gada 2. februāra noteikumu Nr. 104 “Pārtikas uzņēmumu atzīšanas un reģistrācijas kārtība” 2.3 punktu.”7. Papildināt 2. pielikumu aiz 5. punkta ar tekstu šādā redakcijā: “Personas datu apstrāde notiek saskaņā ar Ministru kabineta 2010. gada 2. februāra noteikumu Nr. 104 “Pārtikas uzņēmumu atzīšanas un reģistrācijas kārtība” 2.3 punktu.” | 2. Lūdzu precizēt noteikumu projekta 6. un 7. punktā minēto atsauci uz pareizo Ministru kabineta 2010. gada 2. februāra noteikumu Nr. 104 “Pārtikas uzņēmumu atzīšanas un reģistrācijas kārtība” 2.5 punktu.  | Ņemts vērā.  | 7. Papildināt 1. pielikumu aiz 8. punkta ar tekstu šādā redakcijā: “Personas datu apstrāde notiek saskaņā ar Ministru kabineta 2010. gada 2. februāra noteikumu Nr. 104 “Pārtikas uzņēmumu atzīšanas un reģistrācijas kārtība” 2.3 punktu.”8. Papildināt 2. pielikumu aiz 5. punkta ar tekstu šādā redakcijā: “Personas datu apstrāde notiek saskaņā ar Ministru kabineta 2010. gada 2. februāra noteikumu Nr. 104 “Pārtikas uzņēmumu atzīšanas un reģistrācijas kārtība” 2.3 punktu.” |
| **Zemkopības ministrija** |
| 13. |  | Ņemot vērā Tieslietu ministrijas atzinumu par Ministru kabineta noteikumu projektu „Prasības pārtikas izplatīšanai pēc minimālā derīguma termiņa beigām” (VSS-201), nepieciešams noteikumu projektu papildināt ar jaunām normām attiecībā uz tādu biedrību, nodibinājumu un reliģisko organizāciju reģistrāciju, kas nodarbojas ar labdarību un iesaistās pārtikas apritē. |  | 5. Papildināt noteikumus ar 23.3. apakšpunktu šādā redakcijā:“23.3. biedrības un nodibinājumus, kā arī reliģiskās organizācijas un to iestādes, kas nodarbojas ar labdarību un tās ietvaros veic darbības pārtikas apritē.”Skatīt anotācijas I. un IV. sadaļu. |
| **Tieslietu ministrija 16.04.2019.** |
| 14. |  | 1. Iepriekš projektā bija paredzēta informācijas saņemšana no Valsts zemes dienesta. Šobrīd projektā paredzēts, ka informāciju saņems tikai no zemesgrāmatas. Šobrīd parakstīšanas stadijā (saskaņota ar ministrijām) ir starpresoru vienošanās ar Pārtikas un veterināro dienestu (turpmāk – PVD), kas paredz Nekustamā īpašuma valsts kadastra informācijas sistēmas (turpmāk – NĪVKIS) teksta datu nodošanu arī Ministru kabineta 2010. gada 2. februāra noteikumu Nr. 104 "Pārtikas uzņēmumu atzīšanas un reģistrācijas kārtība" (turpmāk – noteikumi) 2.1 punkta, kas paredz, ka pārtikas uzņēmumu atzīšanas un reģistrācijas procedūru uzsāk pēc attiecīgās būves nodošanas ekspluatācijā, izpildei. Projekts maina minētās normas redakciju, nosakot, ka pārtikas uzņēmuma atzīšanas un reģistrācijas procedūru PVD uzsāk pēc šo noteikumu 4. vai 24. punktā minētā iesnieguma (1. pielikums) saņemšanas, ja akts par attiecīgās būves vai telpu grupas pieņemšanu ekspluatācijā ir reģistrēts NĪVKIS, un tajā reģistrētais būves vai telpu grupas lietošanas veids atbilst paredzamajai darbībai. Tādējādi PVD tāpat ir nepieciešamība no NĪVKIS saņemt datus tiešsaistes pārraides režīmā, lai pārliecinātos par to, vai NĪVKIS ir reģistrēti dati būves vai telpu grupas pieņemšanai ekspluatācijā. Tas arī attiecīgi precizēts projekta sākotnējās *(ex-ante)* ietekmes novērtējuma ziņojumā (turpmāk – anotācija), norādot, ka, lai PVD varētu pārbaudīt būves vai telpu grupas ekspluatācijā pieņemšanas akta reģistrāciju NĪVKIS, kā arī pārbaudīt būves vai telpu grupas lietošanas veids atbilst veicamajai darbībai pārtikas aprites jomā, tiks noslēgta starpresoru vienošanās ar Valsts zemes dienestu. Ievērojot minēto, izziņas par atzinumos sniegtajiem iebildumiem par projektu (turpmāk – izziņa) II sadaļas 2. punktā ietvertais Tieslietu ministrijas iebildums tiek uzturēts, neatkarīgi no izziņā norādītā, ka tas ņemts vērā, svītrojot.  | Ņemts vērā.Noteikumu projektā nav “paredzēts, ka informāciju saņems tikai no zemesgrāmatas”, bet noteikts, kādā gadījumā uzņēmumam jāiesniedz dokumenta kopija, kas apliecina tā tiesības darboties attiecīgajā nekustamajā īpašumā (ja īpašums nav reģistrēts zemesgrāmatā). Anotācijā ir norādīts, ka nepieciešamās informācijas iegūšanai Pārtikas un veterinārais dienests (PVD) slēgs starpresoru vienošanos gan ar Valsts zemes dienestu gan Tiesu administrāciju. | Skat. anotācijas I sadaļas 2. punktu. |
| 15. |  | 2. Projekta 1. punktā ietvertais noteikumu 2.1 punkts noteic, ka pārtikas uzņēmuma atzīšanas un reģistrācijas procedūru PVD uzsāk pēc šo noteikumu 4. vai 24. punktā minētā iesnieguma (1. pielikums) saņemšanas, ja akts par attiecīgās būves vai telpu grupas pieņemšanu ekspluatācijā ir reģistrēts NĪVKIS, un tajā reģistrētais būves vai telpu grupas lietošanas veids atbilst paredzamajai darbībai. Jaunajā noteikumu 2.1 punktā nepieciešams precizēt vārdus "ja akts par attiecīgās būves vai telpu grupas pieņemšanu ekspluatācijā ir reģistrēts NĪVKIS", jo NĪVKIS netiek reģistrēts akts, bet tiek reģistrēti dati no minētā dokumenta. Attiecīgi jāprecizē arī anotācijā ietvertā informācija. Turklāt nav saprotams, kā PVD pārliecināsies, ka akts par attiecīgās būves vai telpu grupas pieņemšanu ekspluatācijā ir reģistrēts NĪVKIS, un tajā reģistrētais būves vai telpu grupas lietošanas veids atbilst paredzamajai darbībai, jo projektā nav ietvertas normas par prasībām sakārtot jau iepriekš PVD reģistrētos pārtikas uzņēmumus, kam nav atbilstošs galvenais lietošanas veids vai nav akta par attiecīgās būves vai telpu grupas pieņemšanu ekspluatācijā. Lūdzam projektu papildināt ar normām, paredzot regulējumu, ka PVD veic pārtikas uzņēmuma reģistrācijas vietas reģistrācijas vai pārreģistrācijas pārbaudi par pārtikas uzņēmuma īpašumā vai lietojumā esošās ēkas vai telpu grupas pieņemšanas ekspluatācijā gada reģistrāciju NĪVKIS, kā arī par attiecīgās ēkas vai telpu grupas plānotā lietošanas veida atbilstību NĪVKIS reģistrētajam lietošanas veidam. Ja pārtikas uzņēmuma ēkas vai telpu grupas pieņemšanas ekspluatācijā gads nav reģistrēts NĪVKIS, vai būves vai telpu grupas lietošanas veids neatbilst NĪVKIS reģistrētajam lietošanas veidam, PVD neveic reģistrāciju vai pārreģistrāciju līdz datu aktualizācijai NĪVKIS. Pārtikas uzņēmums, kas darbojas ēkā vai telpu grupā, kas nav pieņemta ekspluatācijā, un kurai NĪVKIS nav reģistrēts ekspluatācijā pieņemšanas gads vai ēkas vai telpu grupas lietošanas veids, vai tas norādīts neatbilstoši faktiskajam lietošanas veidam, līdz noteikumos noteiktajam termiņam aktualizē datus NĪVKIS.  | Ņemts vērā daļēji.Noteikumi Nr. 104 nosaka tikai pārtikas uzņēmumu atzīšanas un reģistrācijas kārtību, bet ne uzņēmumu tālākās darbības uzraudzības kārtību. PVD neveic būvju ekspluatācijas uzraudzību, tā (saskaņā ar Būvniecības likumā noteikto) ir Būvniecības valsts kontroles biroja un būvvalžu kompetence.Turklāt jāņem vērā, ka katru gadu atzīšanai vai reģistrācijai tiek pieteikti ap 3000 uzņēmumu un apmēram tikpat daudz uzņēmumu pārtrauc vai aptur darbību (1/10 daļa no visiem PVD uzraudzības objektiem). Ņemot vērā minēto un arī PVD darbības prioritātes un tā rīcībā esošos cilvēkresursus, noteikumos Nr. 104 netiks noteikta kārtība esošo pārtikas uzņēmumu ēku (telpu grupu) reģistrētā lietošanas veida atbilstības pārbaudei. | 1. Izteikt 2.1 punktu šādā redakcijā:“2.1 Pārtikas uzņēmuma atzīšanas un reģistrācijas procedūru Pārtikas un veterinārais dienests (turpmāk – dienests) uzsāk pēc šo noteikumu 4. vai 24. punktā minētā iesnieguma (1. pielikums) un 4.1 un 24.1 punktā minēto dokumentu saņemšanas, ja informācija par attiecīgās būves vai telpu grupas pieņemšanu ekspluatācijā ir reģistrēta Nekustamā īpašuma valsts kadastra informācijas sistēmā un tajā reģistrētais būves vai telpu grupas lietošanas veids atbilst paredzamajai darbībai.”Skatīt anotācijas I sadaļas 2. punktu. |
| 16. |  | 3. Tiek uzturēts izziņas II sadaļas 4. punktā ietvertais Tieslietu ministrijas iebildums, jo nevar uzskatīt, ka tas ir ņemts vērā. Lūdzam aizstāt projekta 4. un 5. punktā vārdus "plāna kopiju teritorijai un telpām" ar vārdiem "kadastrālās uzmērīšanas lietas kopiju ēkai vai telpu grupai", jo Nekustamā īpašuma valsts kadastra likumā, būvniecības normatīvos un Ministru kabineta 2012. gada 10. janvāra noteikumos Nr. 48 "Būvju kadastrālās uzmērīšanas noteikumi" tiek lietots termins "ēka", "telpu grupa", "kadastrālās uzmērīšanas lieta ēkai" un "kadastrālās uzmērīšanas lieta telpu grupai", zemes mērniecībā tiek lietots termins "situācijas plāni" un "robežu plāni", nevis termins "plāna kopija teritorijai un telpām", kas neatbilst nevienam no dokumentu orģināliem, ko gatavo mērnieki vai Valsts zemes dienests. Lūdzam anotācijā ietvert skaidrojumu par to, kāpēc PVD funkciju veikšanai no personas nepieciešams saņemt kadastrālās uzmērīšanas lietas kopiju.  | Ņemts vērā.Noteikumu Nr. 104 jau patlaban ir noteikts, ka uzņēmums iesniedz PVD “plāna kopiju teritorijai un telpām, kurās darbosies uzņēmums”. Uzņēmumam netiek prasīts iesniegt kāda oficiāli apstiprināta dokumenta (piemēram, kadastrālās uzmērīšanas lietas) kopija. Lai PVD varētu izvērtēt uzņēmuma paredzamās darbības atbilstību normatīvo aktu prasībām, nepieciešams saprast faktisko telpu iekārtojumu, plānotās darbības plūsmas u.c. Minētais plāns var būt arī ar roku uzzīmēts shematisks zīmējums. No jaunās 4.1 un 24.1 punkta redakcijas svītrots vārds “kopiju”, kas var radīt priekšstatu, ka obligāti jāiesniedz oficiāli apstiprināta dokumenta kopija. | 4. Izteikt 4.1 punktu šādā redakcijā:“4.1 Pārtikas uzņēmums šo noteikumu 4. punktā minētajam iesniegumam pievieno dokumenta kopiju, kas apliecina tā tiesības darboties attiecīgajā nekustamajā īpašumā, ja tā īpašuma vai lietošanas tiesības nav nostiprinātas zemesgrāmatā, kā arī plānu teritorijai un telpām, kurās darbosies uzņēmums. Ja nepieciešams, dienests pieprasa uzrādīt dokumentus (piemēram, līgumu), kas apliecina tiesības izmantot tehnisko aprīkojumu un ražošanas iekārtas.”6. Izteikt 24.1 punktu šādā redakcijā:“24.1 Pārtikas uzņēmums šo noteikumu 24. punktā minētajam iesniegumam pievieno dokumenta kopiju, kas apliecina tā tiesības darboties attiecīgajā nekustamajā īpašumā, ja tā īpašuma vai lietošanas tiesības nav nostiprinātas zemesgrāmatā, kā arī plānu teritorijai un telpām, kurās darbosies uzņēmums. Ja nepieciešams, dienests pieprasa uzrādīt dokumentus (piemēram, līgumu), kas apliecina tiesības izmantot tehnisko aprīkojumu un ražošanas iekārtas.” |
| **Zemkopības ministrija pēc 10.05.2019. starpinstitūciju sanāksmes** |
| 17. |  | Ņemot vērā 2019. gada 10. maija starpinstitūciju sanāksmē panākto vienošanos, noteikumu projekts papildināts ar jauniem punktiem par dienesta uzdevumiem, veicot būvju un telpu grupu lietošanas veida pārbaudi, kad pārtikas uzņēmumi piesaka izmaiņas darbībā vai atjauno darbību pēc vairāk nekā gadu ilga pārtraukuma, kā arī pienākumu neatbilstību gadījumā informēt institūcijas, kuras pilda būvvaldes funkcijas. Attiecīgi papildināta arī anotācija. |  | 7. Papildināt noteikumus ar 26.4 un 26.5 punktu šādā redakcijā:“26.4 Dienests pārbauda, vai kadastra informācijas sistēmā reģistrētais būves vai telpu grupas lietošanas veids atbilst paredzamajai darbībai, kad pārtikas uzņēmums informē dienestu par:26.4 1. izmaiņām darbībā, kas saistītas ar pārtikas apriti;26.4 2. darbības atjaunošanu un tā darbība bijusi pārtraukta ilgāk par gadu.26.5 Dienesta teritoriālā struktūrvienība informē institūciju, kura pilda būvvaldes funkcijas, par būves vai telpu grupas izmantošanu neatbilstoši kadastra informācijas sistēmā reģistrētajam telpu grupas lietošanas veidam.”Skatīt anotācijas I sadaļas 2. punktu. |

|  |  |
| --- | --- |
| Atbildīgā amatpersona |    |
|  | (paraksts) |

Piezīme. \* Dokumenta rekvizītu "paraksts" neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

Linda Gurecka

|  |
| --- |
| (par projektu atbildīgās amatpersonas vārds un uzvārds) |
| Veterinārā un pārtikas departamenta juriskonsulte |
| (amats) |
| Tālr.: 26614495 |
| (tālruņa numurs) |
| Linda.Gurecka@zm.gov.lv |
| (e-pasta adrese) |